After You กำลังเข้า STARBUCKS
ใครจะไปคิดว่า After You และ STARBUCKS ที่ดูเหมือนเป็นคู่แข่งกัน ในที่สุดแล้วทั้งคู่สามารถมา Featuring กันได้ และดูเหมือนคนที่ได้ประโยชน์มากสุด น่าจะเป็นทั้งคู่เอง เพราะสามารถเติมเต็มในสิ่งที่ขาดให้กันได้ เรื่องนี้มีหลายอย่างซ่อนอยู่ให้เราเรียนรู้
15 ธ.ค. 2560

After You กำลังเข้า STARBUCKS / โดย ลงทุนแมน featuring นายมานะ
ใครจะไปคิดว่า After You และ STARBUCKS
ที่ดูเหมือนเป็นคู่แข่งกัน
ในที่สุดแล้วทั้งคู่สามารถมา Featuring กันได้
และดูเหมือนคนที่ได้ประโยชน์มากสุด
น่าจะเป็นทั้งคู่เอง เพราะสามารถเติมเต็มในสิ่งที่ขาดให้กันได้
เรื่องนี้มีหลายอย่างซ่อนอยู่ให้เราเรียนรู้
แม้สินค้าที่เรามีจะดีอยู่แล้ว แต่ไม่ได้แปลว่ามันจะดีขึ้นไม่ได้อีก
การผูกสินค้าให้ มีความเชื่อมโยงกัน พึ่งพาอาศัยกัน
จะยิ่งช่วยสร้างความแข็งแกร่งให้กับตัวสินค้า
เมื่อผู้บริโภคซื้อสินค้าชนิดหนึ่ง ก็มีแนวโน้มที่จะซื้ออีกชนิดหนึ่งด้วย
เกิดเป็น Brand Loyalty ขึ้นมา นับเป็น Synergy ทางธุรกิจอย่างแท้จริง
หลายคนแปลกใจว่าคำพูดนี้คุ้นๆ ว่าเหมือนเพิ่งอ่านมา
ใช่แล้ว คำพูดนี้ได้เขียนไปบทความเมื่อเช้าในเรื่อง Disney กำลังควบรวมกับ 21st Century Fox
ซึ่งจะทำให้ตัวการ์ตูนของ Marvel ใน Avenger สามารถมารวมกับ X-MEN ได้
ในโลกของธุรกิจแล้ว
ไม่จำเป็นต้องเป็นศัตรูกันเสมอไป
และตัวอย่างหนึ่งที่เห็นได้ชัดก็คือในโลกของร้านที่กำลังมาแรงที่เป็นสไตล์ Cafe ที่เป็นสไตล์นั่งกินกาแฟ หรือ ของหวาน บรรยากาศดีๆ
ถ้าให้ถามว่าร้านแนวนี้ร้านไหนพีคที่สุดในประเทศไทย
คำตอบก็คงหนีไม่พ้น STARBUCKS และ After You
ลงทุนแมนเคยเปรียบเทียบไปแล้วในเรื่อง ยอดขายต่อสาขาของ STARBUCKS และ After You ใน 
คำตอบอาจจะทำให้หลายคนแปลกใจ..
ปี 2559
After You มี 20 สาขา
After You มีรายได้ 608 ล้านบาท กำไร 99 ล้านบาท
เฉลี่ยแล้ว
After You มีรายได้ต่อสาขา 30 ล้านบาท และ มีกำไรต่อสาขา 5 ล้านบาท
ปี 2559
STARBUCKS ประเทศไทยมี 273 สาขา
STARBUCKS มีรายได้ 6,052 ล้านบาท กำไร 819 ล้านบาท
เฉลี่ยแล้ว
STARBUCKS มีรายได้ต่อสาขา 22 ล้านบาท และ มีกำไรต่อสาขา 3 ล้านบาท
สรุปแล้ว After You ขายดีกว่า STARBUCKS 1.4 เท่า และ มีกำไรมากกว่า 1.7 เท่า
ในยอดขาย 100 บาท
STARBUCKS จะมีกำไรสุทธิ 13.5 บาท
After You จะมีกำไรสุทธิ 16.3 บาท
แต่ประเด็นคือ After You มีสาขายังน้อยอยู่จะทำอย่างไรให้ขยายสาขาได้เร็ว
และ STARBUCKS ยังด้อยเรื่องขนมหวานอยู่ จะทำอย่างไรให้เพิ่มยอดขายต่อสาขาได้
เมื่อทุกอย่างคุยกันลงตัว..
After You ก็ได้เข้าไปขายใน STARBUCKS เป็นที่เรียบร้อย โดยเริ่มต้นทดลองที่สาขาเมกะ บางนาเป็นสาขาแรก
ผู้บริโภคที่ไม่กลัวอ้วนอย่างเรา ก็คงต้องตาลุกวาว
ต่อไปนี้เราจะนั่งกินชิบูย่า ฮันนี่โทสต์ พร้อมกับจิบกาแฟใน STARBUCKS ได้แล้ว..
พอเรื่องเป็นอย่างนี้ นักลงทุนก็ตาลุกวาวไปด้วย เพราะ After You จดทะเบียนอยู่ในตลาดหลักทรัพย์
วันนี้ราคาหุ้น After You ปิดที่ 14.2 บาท บวกเพิ่มขึ้นในวันเดียวมากถึง 18% ในวันเดียว (หมายเหตุ ที่ราคาหุ้นขึ้นอาจจะไม่ได้เกี่ยวกับข่าวนี้)
ที่ราคานี้ทำให้มูลค่าบริษัท After You กลายเป็น 11,582 ล้านบาท ในทันที
ใครจะไปคิดว่า ร้านขนมหวาน 26 สาขา (เพิ่มขึ้นจากปี 2559 ที่มี 20 สาขา) จะมีมูลค่ามากขนาดนี้
นักลงทุนให้ราคาผิด มองโลกในแง่ดีเกินไป หรือ จริงๆ แล้วแบรนด์ After You มีมูลค่าอะไรซ่อนอยู่.. ก็คงต้องให้เวลาเป็นเครื่องพิสูจน์
มีข้อมูลที่น่าสนใจคือ
ตอนนี้ After You มีมูลค่าเฉลี่ยต่อสาขาที่ 445.5 ล้านบาท
ในขณะที่สุกี้ MK มีมูลค่าเฉลี่ยต่อสาขาที่ประมาณ 124.6 ล้านบาท
After You หนึ่งสาขาตอนนี้มีมูลค่ามากกว่า MK หนึ่งสาขาถึงเกือบ 4 เท่า..
แต่ก็ต้องยอมรับว่า สุกี้ MK มีมากกว่า 600 สาขา ซึ่งขยายได้ยากแล้ว ในขณะที่ After You ยังสามารถขยายสาขาเพิ่มได้อีก
และหนึ่งในพื้นที่สาขาที่ After You ได้ขยายไปก็คือร้าน STARBUCKS นั่นเอง
ในร้านของ STARBUCKS 22 สาขา จะมีส่วนที่เรียกว่า Reserve Bar ที่ขายขนมให้ลูกค้าทานควบคู่ไปกับกาแฟด้วย
สิ่งที่เกิดขึ้นหลังจากนี้เราน่าจะเห็น STARBUCKS ทดลองนำขนมของ After You เข้าไปขายในทั้ง 22 สาขาที่มี Reserve Bar
เท่ากับว่า After You จะมีร้านที่เสิร์ฟชิบูย่า ฮันนี่โทสต์เพิ่มจาก 25 แห่ง เป็น 47 แห่ง ได้ทันที โดยไม่ต้องลงทุนเปิดร้านเอง
และไม่แน่ว่าต่อไปจำนวนสาขาของ STARBUCKS ที่เสิร์ฟขนมของ After You อาจจะเพิ่มขึ้นไปอีก
เมื่อสิ้นปี 2559 STARBUCKS มี 273 สาขา
ถ้าทุกสาขาขายขนมของ After You
After You จะมีหน้าร้านเพิ่มขึ้นอีก 10 เท่า
ความร่วมมือระหว่าง After You และ STARBUCKS จะเป็นอย่างไร
คงต้องติดตามกันต่อไป
แต่เรื่องนี้คงให้เครดิตใครไม่ได้นอกจาก คุณ เม กุลพัชร์
จากสาวอายุน้อยผู้รักในการทำขนม เปลี่ยนแรงบันดาลใจของตัวเองให้กลายเป็นความชอบของคนอื่น ที่สามารถสร้างมูลค่าได้หลักหมื่นล้าน
เรื่องทั้งหมดนี้
คงต้องย้อนกลับมาถามตัวเรา..
เรารักในการทำอะไรสักอย่างเหมือน คุณ เม ไหม?
ไม่ต้องเป็นเทคโนโลยีอะไรที่ซับซ้อน หรือ เข้าใจยาก
ถ้าเรารัก และทำได้ดีในสิ่งนั้นจริง
ก็น่าจะสามารถสร้างเรื่องราวได้อย่าง After You ร้านขายขนมหวาน ที่มีมูลค่าหนึ่งหมื่นล้าน..
หมายเหตุ บทความนี้ไม่ได้ชี้นำให้ซื้อหุ้น After You หรือ STARBUCKS เป็นการนำเสนอแนวคิดการลงทุนเท่านั้น การลงทุนมีความเสี่ยง โปรดศึกษาข้อมูลให้ครบถ้วนก่อนตัดสินใจลงทุนทุกครั้ง
----------------------
<ad> ชอบเรื่องราวของ After You และ STARBUCKS ที่เพิ่มยอดขายได้โดยไม่ต้องลงทุนเพิ่ม มา featuring กับ "
" เพิ่มอาหารหลากหลายเมนูในร้านของคุณ รับไปวางขายได้เพิ่มยอดขายทันที สนใจติดต่อ 062-359-5938
----------------------